NaiveNeuron/SloPal huggingface dataset:
F. Mikloško, poslanec: (2005-09-22):
Naozaj rád by som poukázal na históriu Slovenska, novodobú históriu. Boli to zahraniční Slováci, ktorí na prelome 19. a 20. storočia pomáhali Slovensku. Nebudem spomínať Pittsburskú dohodu, Clevelandskú dohodu. Boli to zahraniční Slováci, Svetový kongres Slovákov na čele so Štefanom Romanom, ktorý nejakým spôsobom prezentoval existenciu Slovenska v zahraničí. V tomto smere prvýkrát vzniká niečo, keď sa domovská krajina obracia – prvýkrát v histórii Slovenska alebo aj Česko-Slovenska, vôbec v histórii –, keď sa domovská krajina obracia k zahraničným Slovákom. Preto by som prosil o istú veľkorysosť. Tento úrad nemá len svoju formálnu stránku, kde si viem predstaviť, že tie úrady majú takúto skúsenosť, a nesie v sebe istý politický signál, nesie v sebe istý symbolický signál, a preto by som prosil o veľkorysosť pléna, aby sme v tejto chvíli postavili postavenie zahraničných Slovákov trošku vyššie ako len nejaký odbor na Úrade vlády. (Potlesk.)
Šefčík, Marek, poslanec NR SR (2022-12-08):
Ďakujem za slovo. V prvom rade ďakujem za ten ústupok predkladateľa, že dáva tam väčší časový priestor na to, aby sa mohlo udiať to, čo navrhuje. Väčší časový priestor hlavne pre samosprávy. No a mám ešte predsa len pár otázok. Zaznelo tu, že musíme sa vysporiadať s tou minulosťou a je jedno, koľko to bude stáť. Proste, áno, ja som ten, ktorý hovorí, že treba sa vysporiadať s minulosťou a bojujem za to takisto. Tu v tomto prípade som mal niektoré alebo mám niektoré veci, s ktorými, s ktorými proste, na ktorými polemizujem. Dve otázky ešte. Momentálne my tu diskutujeme a v kinosále sa premieta film Slobodný a je tam pán predseda Ústavu pamäti národa Jerguš Sivoš. Aj s ním som teraz pred chvíľočkou hovoril. A chcem sa opýtať, že či Ústav pamäti národa je s tým komfortný, že či je to úplne v pohode za nich, tento návrh. Na o ďalšia otázka je. Bol tu spomínaný Tiso, však, samozrejme, ja mám tiež naňho vyhranený názor, ale máte vyčíslené koľkých ulíc, koľkých obyvateľov sa to týka aspoň približne alebo môžte povedať príklady, okrem Tisa ďalšie, ktoré do toho spadajú, aby to tu zaznelo. No a potom už iba taká poznámka. Samozrejme, tabule ste hovorili o tej cene 80 plus eur, tak tie tabule sa budú musieť meniť. To sú náklady samospráv. Ale potom doklady to financuje štát, a to budú, tiež by som chcel... (Prerušenie vystúpenia časomerom.)
P. Hrušovský, podpredseda NR SR: (2002-07-03):
Pán poslanec Húska. A. M. Húska, poslanec: Ďakujem za slovo. Chcem potvrdiť slová pána poslanca Brňáka, že sa obrátili na nás aj predstavitelia organizácie PTP, teda pomocných technických práporov, ktoré boli vlastne organizované ako vnútená vojenská služba, pracovná služba v nasadení jednak v baniach a jednak na stavbách ako tzv. ľahké PTP. A títo ľudia predstavujú množinu asi dvetisíc až dvetisícpäťsto ľudí a patrilo by sa aj pre nich nájsť riešenie. Chcem povedať, že, bohužiaľ, administrácia na čele s pánom ministrom obrany to robila takým spôsobom, že síce prisľúbila podporovať riešenie, ale nakoniec návrh príslušného zákona ostal v regáloch úradov. Dúfam, že v budúcnosti toto bude znova revokované, aj keď poznamenávam, je to skôr také trpké konštatovanie, pretože títo ľudia naozaj veľmi rýchlo opúšťajú našu spoločnosť a chcem upozorniť, že práve oni to boli , ktorí robili vo veľmi ťažkých rizikových podmienkach československých baní. To je všetko.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) 147 prítomných, 143 za, proti 1, zdržali sa 3. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Bittó Cigániková, Jana, poslankyňa NR SR (2021-11-11):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní, tak aby sme mohli chrániť ľudí a otvoriť prevádzky v čiernych okresoch. (Ruch v sále.)
Kolesík, Andrej, poslanec NR SR (2011-03-29):
Neuveriteľné, ale dobre. Pán kolega Ondruš, myslím, že si pekne zhrnul veci, ktoré tu boli povedané, ale keďže koaliční poslanci majú neuveriteľne krátku pamäť, tak ja ťa doplním tými výrokmi. Sama najvyššia pani premiérka povedala: „Tajná voľba by mala byť seriózna, dôstojná a hlavne nespochybniteľná.“ Pán poslanec Procházka, slovutný to predseda ústavnoprávneho výboru: „Podporím verejnú voľbu za predpokladu, že sa na tom nájde širšia ako koaličná zhoda.“ A nakoniec môj najobľúbenejší – pán poslanec Osuský: „Tajnú voľbu považujeme za výdobytok nežnej revolúcie.“ Páni predkladatelia, čo sa zmenilo? Čo sa zmenilo na týchto výrokoch, že predkladáte takýto návrh zákona? A jedna otázka na posledného citátora, pána Osuského. Pán Osuský, čo sa zmenilo, že ste zmenili po návšteve pani premiérky názor? Čo vám sľúbila? Kam pôjdete za veľvyslanca? Veľmi pozorne to budeme sledovať. Ďakujem.
Paška, Pavol, predseda NR SR (2013-09-06):
Hlasujeme. (Hlasovanie.) 133 prítomných, 80 za, 52 sa zdržalo, 1 nehlasoval. Návrh zákona sme postúpili do druhého čítania. Ďalej.
Laššáková, Jana, podpredsedníčka NR SR (2013-03-13):
Na vystúpenie pána poslanca nie sú faktické poznámky. Nech sa páči, pán poslanec Brocka, za klub KDH.
M. Hort, podpredseda NR SR: (2008-10-30):
Uzatváram možnosť prihlásiť sa s faktickou poznámkou a slovo mám pán poslanec Vladimír Palko. Nech sa páči.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 95, proti 8, zdržalo sa 36, hlasovali všetci prítomní. Tento návrh sme schválili.
Grendel, Gábor, podpredseda NR SR (2022-11-10):
Pani poslankyňa má doplňujúcu otázku, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Pán Kubánek, snáď to nemyslíte vážne? Však mne západniari vyčítajú, že na východe budujeme. Prvý, prvučký úsek v auguste. Košice sú kde? Viete, kde sú Košice? Teraz, keď mi tu kolega vyčíta, že sme podpísali diaľnicu pod Studencom. Viete, kde je Studenec? Na Spiši. A kde je Spiš? Súťaž vyhlásená pred dvoma týždňami na dva úseky pri Levoči. Do ktorého kraja patrí Levoča? Pán kolega, čo to hovoríte? Takže keď chcete, radšej pomôžte, ale pravdivo a poctivo. Ďakujem pekne. (Potlesk.)
Krajčír, Ľuboš, poslanec NR SR (2020-04-22):
Ďakujem pekne za slovo. Vážený pán predsedajúci, v rozprave vystúpil jeden poslanec. Bol podaný jeden pozmeňovací a doplňujúci návrh. Najskôr pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: v bodoch 1 až 6 spoločne s odporúčaním gestorského výboru schváliť.
P. Miššík, poslanec: (2003-06-27):
Pán predsedajúci, prosím, dajte hlasovať o tomto procedurálnom návrhu. P. Rusko, podpredseda NR SR: Nech sa páči, hlasujeme o návrhu, aby parlament vrátil zákon predkladateľovi. (Hlasovanie.) Ďakujem pekne. Končím rokovanie 13. schôdze Národnej rady Slovenskej republiky a vyhlasujem 13. schôdzu za skončenú. Podľa dohody všetky body programu, ktoré neboli prerokované na tejto schôdzi, prechádzajú do programu budúcej schôdze, ktorá sa začína v utorok o 13.00 hodine. Ďakujem pekne. (Rokovanie 13. schôdze NR SR sa skončilo o 12.20 hodine.)
Jurinová, Erika, podpredsedníčka NR SR (2015-02-06):
Ďakujem, pán spravodajca. Prerušujem rokovanie o tomto bode programu. Pristúpime k prvému čítaniu návrhu poslanca Národnej rady Slovenskej republiky Petra Osuského na vydanie zákona, ktorým sa zrušuje zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov . Návrh zákona má parlamentnú tlač 1360. Návrh na jeho pridelenie na prerokovanie výborom je v rozhodnutí č. 1366. Nech sa páči, pán poslanec, uveďte svoj návrh.
Jurinová, Erika, podpredsedníčka NR SR (2014-05-30):
Pán poslanec Kuffa.
Dostál, Ondrej, poslanec NR SR (2019-09-20):
Pán poslanec Kotleba, nepochybne aj mnohí vaši voliči to s fetom preháňajú. Ja si ich nedovolím pre to kádrovať. My hovoríme o ľuďoch, ktorí niekedy v mladosti sa dopustili trestného činu tým, že pre vlastnú potrebu mali trebárs tu zmienenú marihuanu. Boli na rozdiel od veľkého množstva svojich rovesníkov, ktorí tú marihuanu mali tiež, akurát ich nikto nepristihol, boli, mali tú smolu, že boli pristihnutí, bolo voči nim vedené trestné stíhanie, boli odsúdení možno iba na podmienečný trest odňatia slobody, odvtedy viedli riadny život, a vy tvrdíte, že dnes im máme navždy zakázať výkon učiteľského povolania. Nezahladené trestné činy, ktoré sú vo výpise, sú aj tak prekážkou výkonu, výkonu pedagogického povolania, ale tu hovoríme o zahladených trestných činoch, teda takých, ktoré niekto spáchal vo vzdialenejšej minulosti a odvtedy viedol riadny život. Odpykal si trest, odvtedy viedol riadny život. Nadviazal by som na pani poslankyňu Blahovú. Túto diskusiu sme viedli, myslím, pred dvoma či troma rokmi, keď prvýkrát sa objavila tá myšlienka z; poslanci, poslankyne SaS, myslím, s tým prišli. A viedli sme tú debatu aj v júni, keď sa ten zákon schvaľoval, ale vtedy v zásade neexistovala možnosť postihovať dílerov alebo zakázať, dať absolútny zákaz dílerom, aby boli učiteľmi, a nepostihnúť užívateľov. Lebo vtedy to bol jeden trestný čin. My vám tu možnosť teraz ponúkame, aby sa to rozlíšilo, budú to dva trestné činy a bude to postihovať dílerov, nie užívateľov.
Vašečka, Richard, poslanec NR SR (2023-12-13):
Ďakujem za slovo. Igor Matovič už prednášal svoj príspevok po 19. hodine, chcem, aby to zaznelo aj pre záznam, že vlastne rokujeme už v takýchto neskorých hodinách, a tak ako to už bolo aj spomenuté niektorými predrečníkmi, tak naozaj robíme to jednak preto, že sa vyjadrujeme konkrétne k tomuto zákonu, a toto vôbec nezneužívame, hovoríme konštruktívne. Igor Matovič mal vystúpenie celé k všetkým tým jednotlivým bodom, položkám, ktoré naozaj ľudí oberajú o peniaze, sú v rozpore s predvolebnými sľubmi, na základe ktorých mnohí voliči v dobrej viere volil, volili túto volebnú, túto vládnu koalíciu, ale robíme to aj preto, aby sme naozaj využijúc svoje právo oddialili, aby ste dokonali to, čo plánujete urobiť s tými ďalšími zákonmi. Dneska sme ich schválili, že budeme s ním, o nich rokovať dneska do 24. hodiny, potom bez hlasovania a tak ďalej. A ešte sú tu rôzne náznaky, vyhrážky, že sa bude rokovať o tom ďalej. Treba si povedať pravdu, treba si naliať čistého vína a povedať si, áno, sľubovali sme ľuďom to a to, vedeli sme, že to tak bude, vedeli sme, že to tak je, toto nie sú nejaké tajné veci, ktoré má niekto skryté v sejfe. Sú to verejne dostupné informácie a na základe toho ste sľubovali ľuďom, že im nebudete brať, nebudete znižovať ten sociálny štandard. My sme rodinám s deťmi dávali, pretože to je budúcnosť Slovenska, v tom je aj budúcnosť dôchodkov. A celá naša ekonomika, nádej a budúcnosť Slovenska Igor Matovič vo svojom vystúpení ukázal, že idete zobrať každej rodine tisíc eur. To je škoda.
Pleštinská, Zita, poslankyňa NR SR (2021-03-18):
Ďakujem pekne, pán predsedajúci. Chcela by som pozvať všetkých členov výboru pre európske záležitosti na zasadnutie o 12.00 hodine v miestnosti, myslím, 149.
Nicholsonová, Lucia, podpredsedníčka NR SR (2016-04-20):
Pán poslanec Hrnko, nech sa páči.
Glváč, Martin, podpredseda NR SR (2018-10-17):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Dostál, nech sa páči.
T. Cabaj, podpredseda NR SR: (2009-06-25):
Prerušujem rokovanie o tomto bode programu, o 11.05 hodine budeme hlasovať. Len na otázku z pléna odpovedám, že po hlasovaní pokračujeme v rozprave o tomto zákone. (Prestávka.) (Po prestávke.)
Baránik, Alojz, poslanec NR SR (2022-10-25):
Ďakujem. Kolegyňa Janka Bittó Cigániková, tvoje vynikajúce vystúpenie je dôkazom toho, že si človek na správnom mieste. Avšak neverím, že akokoľvek dobre to vystúpenie bolo, akokoľvek bolo vypovedajúce o tvojich kvalitách, že čokoľvek zmenilo na postoji navrhovateľa, ktorý, ako si správne povedala, sa dostal do tohto parlamentu na tzv. protikorupčnej kandidátke. Kandidátka je protikorupčná len potiaľ, pokiaľ bolo potrebné sa dostať do parlamentu. Akonáhle sa dostala táto kandidátka do parlamentu aj tieto všelijaké indivíduá, ktoré na nej boli, tak okamžite začali si robiť svoju agendu, ktorá v podstate spočíva v klamaní. To je celé, čo robia, klamanie, a tzv. právny štát a protikorupčné hnutie sa zmenilo na ultrakonzervatívne hnutie a právny štát odovzdali Borisovi Kollárovi, čiže toto je tento pán navrhovateľ, pán Čepček je prototyp človeka, ktorý sa preklamal do svojej funkcie a ktorý je beznádejne neovplyvniteľný tým, čo sú fakty. A preto je potrebné sa v podstate vykašľať na takýto jeho návrh a treba si žiť svoj život a treba robiť všetko to, čo si myslím, že je správne.
R. Kaliňák, podpredseda vlády a minister vnútra SR: (2008-10-23):
Základom úspechu pre pokrok v tej otázke, na ktorú sa pýtate, je vlastne zavedenie nového elektronického systému evidencie vozidiel, ktorý spolu s ostatnými evidenciami dokladov a bežnej občianskej agendy, teda predovšetkým občiansky, pas, vodičský preukaz, zbrojné preukazy a aj evidencia bude organizovaná vždy na osobitnom pracovisku, ktoré bude mať, ľudovo tomu hovoríme, na princípe banky, to znamená, či už s lístočkami, či už s dostatočne navýšeným počtom obyvateľov a hlavne veľmi urýchlená evidencia. To znamená, pracujeme na tom intenzívne do konca volebného obdobia. Aj keď to nie je súčasťou programového vyhlásenia vlády, máme záujem, aby väčšina okresných miest bola funkčná už na novom systéme. Veľmi citlivo vnímame situáciu, bezpochyby v Galante, v Bratislave aj v niektorých ďalších mestách, kde priestorové vybavenie Policajného zboru nie je dostatočné, aby sme mohli vybavovať občanov Slovenskej republiky úplne pohodlne. Faktom však je, že táto agenda je absolútnou prioritou rezortu vnútra, aby sme čo najviac priblížili vlastne vybavovanie občanom v takej rýchlosti, aby boli spokojní. Osvedčili sa všetky jednotné kontaktné pracoviská, ktoré máme už vybudované. Príklad spomeniem, jedno z posledných v Bardejove, ktoré bolo otvorené, sa ukázalo po prvých mesiacoch, že absolútne stačí absorbovať všetky návaly a tlaky, ktoré sú z pohľadu počtu zmeny či už dokladov alebo vozidiel a netvoria sa tam nikdy dlhé rady, pretože každý z občanov si príde v priebehu dňa vybrať svoj lístok, ktorý ho presne zaradí, kedy a kam vlastne má prísť. A všetky tieto negatívne rady, o ktorých vlastne vy ste hovorili, aj sa pýtate v otázke, sú už na niektorých okresoch odstránené. Takisto vlastne prispeje k tomu aj navýšenie počtu. Je to jedno z mála pracovísk, kde na rozdiel od ostatných, kde redukujeme počty administratívnych pracovníkov, tu prichádza k navýšeniu a príde k navýšeniu pracovníkov, čo, samozrejme, spolu s technikou bude znamenať definitívne vyriešenie tohto problému a dostane sa na úroveň 21. storočia. Toľko z mojej strany. Skončil som, pani predsedajúca.
R. Madej, poslanec: (2007-05-16):
Keďže ste neboli v minulom volebnom období v tomto parlamente, chcel by som reagovať na jednu vec, ktorú ste hovorili o hľadaní konsenzov v tripartite. Myslím si, že  SDKÚ – DS  určite nemá právo hovoriť o tripartite  ako takej, pretože v minulom volebnom období, v čase, keď SDKÚ presadzovala pravicovú novelu Zákonníka práce v roku 2003, odporcovia tejto novelizácie robili rozsiahle nátlakové akcie, demonštrácie na Námestí SNP, blokáciu hraničných priechodov, okupáciu ministerstva práce. Toto sú skúsenosti SDKÚ z hľadania konsenzov, ktoré spôsobili sociálne nepokoje. Po týchto skúsenostiach ešte navyše ako vďaku či skôr ako odplatu minulej pravicovej vlády, minulá pravicová vláda  zlikvidovala tripartitu ako takú, jej zákonnú úpravu. Preto si myslím, že o hľadaní konsenzov nemôže tu byť ani reči, naozaj ten Zákonník práce je výsledkom dobrých konsenzov. A na záver si dovolím tvrdiť, že Zákonník práce a novela Zákonníka práce ako taká naozaj rešpektuje všetky medzinárodné požiadavky, ktoré sú kladené na dobrý flexibilný, ale zamestnancov ochraňujúci Zákonník práce. Taký Zákonník práce určite by mal byť v členskom štáte Európskej únie a verím,  že v najbližšom období sa nám takýto Zákonník práce podarí aj schváliť. Ďakujem pekne.
P. Paška, predseda NR SR: (2008-09-17):
(Hlasovanie.) 139 prítomných, 81 za, 28 proti, 30 sa zdržalo. Schválili sme vládny návrh novely zákona č. 106/2004 Z. z. o spotrebnej dani z tabakových výrobkov. Opäť pán predseda výboru pre financie, rozpočet a menu pán poslanec Burian uvedie hlasovanie, tento raz o návrhu uznesenia k správe o rokovaniach o zmene centrálnej parity a obchodovaní so slovenskou korunou pred oficiálnym oznámením o zmene centrálnej parity (tlač 745). Nech sa páči.
R. Bauer, poslanec: (2007-03-21):
A keď ste ma dobre počúvali, súhlasím s vami. Ja som tiež hovoril, že to rozdrobenie miestnej štátnej správy bolo určitou daňou za decentralizáciu, je to môj osobný názor, s ktorým nemusia všetci súhlasiť, a že je potrebné pokračovanie reformy, že práve týmto sa zaoberať, to má, samozrejme, prioritu. A preto pri navrhovanom postupe práve ten ďalší krok je zaujímavý, a nie ani tak ten prvý krok, zrušenie krajských úradov, ale práve ten ďalší krok, pretože pokiaľ naozaj chcete integrovať, tak je potrebné siahnuť aj do krajských školských úradov a ďalších krajských úradov a snažiť sa o nejaké efektívnejšie zlúčenie a proste aby naša verejná správa nemala tieto charakteristiky. Chcem poďakovať pánu kolegovi Abrhanovi, hlavne čo sa týka tej časti, a naozaj súhlasím tiež s tým, že to volebné obdobie v opozícii je zase, naopak, strašne dlhé. Ale taký je politický život. Ďakujem.
Mihalik, Marcel, poslanec NR SR (2022-11-29):
Ďakujem za slovo. Vážený pán predsedajúci, dovoľte, aby som ako spravodajca predniesol túto spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 321/2002 Z. z. o Ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov (tlač 1208a). Výbor Národnej rady pre obranu a bezpečnosť ako gestorský výbor návrhu zákona podáva Národnej rade spoločnú správu výborov. Národná rada Slovenskej republiky uznesením č. 1800 z 8. novembra 2022 pridelila vládny návrh zákona (tlač 1208) na prerokovanie týmto výborom: ústavnoprávnemu výboru a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali nasledovné stanoviská: ústavnoprávny výbor odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, výbor pre obranu a bezpečnosť odporučil Národnej rade návrh zákona schváliť s pozmeňujúcimi a doplňujúcimi návrhmi. Z uznesení výborov Národnej rady vyplývajú pozmeňujúce a doplňujúce návrhy uvedené v časti III spoločnej správy. Gestorský výbor odporúča hlasovať o bodoch 1 a 2 zo spoločnej správy spoločne a tieto schváliť. Gestorský výbor na základe stanovísk výborov k vládnemu návrhu zákona (tlač 1208) vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor určil spoločného spravodajcu výborov Marcela Mihalika vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady (tlač 1208a) bola schválená uznesením výboru pre obranu a bezpečnosť č. 213 na svojej 91. schôdzi. Vážený pán predsedajúci, ďakujem, skončil som. Otvorte rozpravu.
B. Bugár, podpredseda NR SR: (2006-04-19):
Prerušujem rokovanie o tomto bode programu a zároveň prerušujem rokovanie, dnešné rokovanie 61. schôdze. Zajtra pokračujeme o 9.00 neverejnou časťou nášho rokovania o činnosti SIS, teda správa o činnosti SIS a VOZ za rok 2005. Nech sa páči, zatiaľ si oddýchnite a zajtra o deviatej príďte na rokovanie. Dovidenia. (Prerušenie rokovania o 21.01 hodine.)
Fecko, Martin, poslanec NR SR (2016-10-11):
Ďakujem pekne. Pán kolega, nedá sa iba povedať, áno, súhlasím, aby sme sa to pani ministerky spýtali, keď bude vedieť odpovedať, nech sa páči, budem veľmi rád, aj keď zodpovedá na túto otázku, takže ďakujem pekne.
B. Bugár, podpredseda NR SR: (2005-05-25):
Konštatujem, že ani jeden z navrhnutých kandidátov nezískal nadpolovičnú väčšinu hlasov, nezvolili sme v novej voľbe v tajnom hlasovaní člena Rady pre vysielanie a retransmisiu. Preto novú opakovanú voľbu člena Rady pre vysielanie a retransmisiu vykonáme po hlasovaní o 11.00 hodine. Ako to už oznámil pán poslanec, postupujú do nej pán Hapák a pán Valko. Teraz budeme pokračovať v prerušenej rozprave o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii (tlač 1000). Prosím pána poslanca Jarjabka, aby zaujal miesto určené pre navrhovateľov, a pána poslanca Galbavého, aby zaujal miesto určené pre spravodajcov. Do rozpravy je ešte prihlásený pán poslanec Kondrót. Nech sa páči, pán poslanec, máte slovo.
B. Bugár, podpredseda NR SR: (2002-07-03):
(Prerušenie rokovania o 15.48 hodine.) (Po prerušení rokovania 61. schôdze NR SR sa začalo rokovanie 62. schôdze NR SR.)
Grendel, Gábor, podpredseda NR SR (2021-05-04):
Ďakujem, pani poslankyňa. Prerušujem rokovanie o tomto bode programu. Ďalším bodom je druhé čítanie o vládnom návrhu zákona o podpore v čase skrátenej práce a o zmene a doplnení niektorých zákonov. Vládny návrh zákona je uverejnený ako tlač 438, spoločná správa výborov má tlač 438a. Prosím pána ministra práce, sociálnych vecí a rodiny Milana Krajniaka, aby vládny návrh zákona odôvodnil. (Rokovanie o vládnom návrhu zákona o podpore v čase skrátenej práce a o zmene a doplnení niektorých zákonov , tlač 438.)
Blaha, Ľuboš, podpredseda NR SR (2024-01-10):
Pán poslanec Tomáš Hellebrandt.
P. Hrušovský, podpredseda NR SR: (2001-09-17):
(Hlasovanie.) Prítomných je 103 poslancov, za 94, zdržalo sa 5, nehlasovali 4. Návrh sme schválili. Teraz vás poprosím, pani poslankyňa, aby ste navrhli uznesenie aj k druhému prerokúvanému návrhu zákona, ktorého predkladateľom je pán poslanec Finďo. Zákon, ktorým sa mení a dopĺňa zákon č. 140/1998 Z. z., zákon č. 455/1991 Zb. a zákon č. 220/1996 Z. z. Nech sa páči, pani poslankyňa.
Brocka, Július, poslanec NR SR (2013-10-29):
Ďakujem pekne. V reakcii vlastne na oboch. Dnes je na Slovensku na návšteve francúzsky prezident Françoise Hollande. On je socialista, partner SMER-u a ja, aj keď v mnohých otázkach, možno kultúrno-etických, pohľadu tohto francúzskeho prezidenta na rodinu a manželstvo nesúhlasím, ale pohľad na manželstvo a rodinu z pohľadu sociálneho alebo ekonomického je mi sympatický a myslím si, že aj pre vás aj zo SMER-u by mohol byť inšpirujúci. Napríklad už len to, že ste otec rodiny, na rozdiel od toho, kto je slobodný, tak sa prejaví na vašom príjme. Pretože vy, keď musíte zabezpečiť nielen seba, ale aj svoju rodinu, tak máte vyšší príjem. To, samozrejme, neznamená, že vy máte z toho titulu vyšší plat, vám prizná zamestnávateľ ako tomu, kto je slobodný. Ale jednoducho vám menej štát berie, pretože vy máte, vy investujete do budúcnosti cez deti. A preto si myslím, že my by sme mohli niektoré rozumné veci práve z ich systému ‒ či odvodového, alebo daňového ‒ aplikovať aj v našom systéme, pretože je to nielen spravodlivé, ale je to, je to v situácii, keď sa rodí stále menej detí, priam nevyhnutné.
Blanár, Juraj, podpredseda NR SR (2021-02-24):
Ďalší, pán poslanec Stanislav... á, pardon, Martin Beluský, nech sa páči.
Blanár, Juraj, podpredseda NR SR (2022-10-04):
Nech sa páči, pán poslanec Valášek, môžete reagovať na faktickú poznámku.
P. Hrušovský, predseda NR SR: (2003-12-12):
(Hlasovanie.) 146 prítomných, 69 za, 29 proti, 48 sa zdržalo. Návrh sme neschválili. Ďalší návrh.
Kollár, Boris, predseda NR SR (2022-06-14):
Ďakujem. S posledným procedurálnym návrhom vystúpi pán poslanec Takáč, nech sa páči.
M. Číž, podpredseda NR SR: (2007-06-20):
Teraz v rozprave vystúpi ako posledná pani poslankyňa Magdaléna Vášáryová.
Glváč, Martin, podpredseda NR SR (2017-06-14):
Vážené panie poslankyne, vážení páni poslanci, vyhlasujem prestávku do 14.45 a budeme pokračovať 14.45. (Prestávka.) (Po prestávke.)
Laššáková, Jana, podpredsedníčka NR SR (2014-12-09):
Ďakujem pekne, pán navrhovateľ. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi. Nech sa páči, pán spravodajca.
Přidal, Alojz, poslanec NR SR (2015-06-19):
Pán predseda, ja som povedal, keď som uvádzal zákon. (Prerušenie vystúpenia predsedajúcim.)
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 138, za 90, proti 1, zdržalo sa 40, nehlasovalo 7. Uvedený návrh sme schválili.
J. Kvorka, poslanec: (2008-10-29):
Úlohou Sociálnej poisťovne nie je suplovanie sociálnej pomoci. Štát sa o uvedenú skupinu stará dvakrát. Raz poskytnutím peňažného príspevku za opatrovanie a druhýkrát platením poistného na starobné poistenie, invalidné poistenie a do rezervného fondu solidarity. K osobným asistentom. Pani poslankyňa Radičová svojím návrhom podmieňuje zaradenie asistenta do okruhu poistencov štátu dosiahnutím najmenej 180 hodín výkonu asistenčnej práce v porovnaní so 40 hodinami vládneho návrhu. Z uvedeného mi nie je zrejmé, prečo pani poslankyňa navrhuje sprísnenie podmienok, čo by malo za následok výrazné zúženie okruhu asistentov, za ktorých by platil štát poistné. Podotýkam, že stanovenie doby výkonu na 140 hodín bol výsledkom konsenzu so zástupcami zdravotne postihnutých a tuná takisto musím vyjadriť nesúhlas s týmto predneseným návrhom. K tretiemu návrhu, to je vypustenie predĺženia lehôt pre Sociálnu poisťovňu. Podotýkam, že účelom novelizačného bodu 22 vládneho návrhu nie je sťažovanie životnej situácie osôb, ktorých zamestnávateľ je v platobnej neschopnosti. Ide len o zosúladenie lehoty na rozhodnutie o nároku na dávku garančného poistenia a lehoty na jej vyplatenie. Ponechanie súčasného právneho stavu znamená, že Sociálna poisťovňa dávku garančného poistenia musí vyplatiť do 30 dní od doručenia žiadosti, pričom všeobecná lehota na rozhodnutie o nároku na dávku je 60 dní. Z tohto dôvodu sa vo vládnom návrhu navrhuje zosúladenie zákonnej lehoty na vyplatenie dávky garančného poistenia a lehoty na vydanie rozhodnutia. Vo výnimočných prípadoch sa môže stať, že Sociálna poisťovňa nedodrží 30-dňovú lehotu na vyplatenie dávky garančného poistenia, ktorá je spôsobená náročnou komunikáciou s bývalým zamestnávateľom, na ktorého bol podaný návrh na vyhlásenie konkurzu. V prípade splnenia podmienky platobnej neschopnosti zamestnávateľa podanie návrhu na vyhlásenie konkurzu na príslušný súd a predloženia všetkých podkladov na konanie o dávke Sociálna poisťovňa rozhoduje bezodkladne a aj dávku žiadateľom vypláca. Prerušenie konania. Predloženým návrhom pani poslankyňa Radičová vypúšťa riešenie problému spočívajúceho v nesúlade všeobecných lehôt na rozhodnutie ustanovených v § 210 ods. 2 zákona o sociálnom   poistení  s  lehotou na vyplatenie   dávky podľa § 116 ods. 5 zákona o sociálnom poistení. Novelizačným bodom 38 sa navrhuje predĺženie lehôt na rozhodnutie o dôchodkových dávkach s cudzím prvkom a zosúladenie so správnym poriadkom v mimoriadne zložitých prípadoch. Poslanecký návrh pani poslankyne Radičovej, ktorým navrhuje prerušenie konania na 30 dní situáciu nerieši. Pokiaľ Sociálna poisťovňa by nemala v lehote kompletné podklady na rozhodnutie zo zahraničia k dispozícii, žiadosť by musela zamietnuť, čo pre žiadateľa o dôchodok by v dôsledku znamenalo začatie nového konania. Vo vládnom návrhu novely je zohľadnená požiadavka Legislatívnej rady Slovenskej republiky riešiť problém lehoty na vydanie rozhodnutia o dôchodkových dávkach s medzinárodným prvkom formou prerušenia konania. Prepáčte, Ľubko, dones mi tú vodu.
Nicholsonová, Lucia, podpredsedníčka NR SR (2016-05-19):
Pán poslanec Osuský, nech sa páči, s faktickou.
Mojš, Milan, poslanec NR SR (2013-09-04):
Ďakujem. Vážený pán predseda, v rozprave nevystúpil žiaden poslanec, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.
Nachtmannová, Oľga, poslankyňa NR SR (2014-06-05):
Ďakujem za slovo. Pán poslanec Chren, v úvode sa vám určite poďakujem za to, že chcete konštruktívne riešiť niečo, čo ste niekedy pobabrali, že k tomu pristupujete. A chcela som oceniť aj to, že dávate mimo ideológiu, ale, žiaľbohu, v závere vášho vystúpenia sa to už minulo, takže táto pochvala určite tu už nie je. Hovorili ste v úvode svojho vystúpenia, že ste prísne nastavili pravidla, že dokonca ste sa obávali, že nebudú mať súkromné správcovské spoločnosti záujem o podnikanie na Slovensku. Pán kolega, buď ste totálne neznalý, alebo zámerne zavádzate, a keďže vás považujem za inteligentného človeka, tak viem, že pravda je, že ste to tvrdili vyslovene účelovo. Prečo ste museli, keď to bolo tak perfekte urobené všetko, urobiť tú ohlupujúcu kampaň, ktorá tu bola, na ktorú si Slovenská republika brala úver zo Svetovej banky, ktorý potom splácali daňoví poplatníci?! (Reakcia z pléna.) Ďalej... No inak by vám nebolo 1 500 000 poistencov prišlo do druhého piliera. Bola to vyslovene ohlupujúca kampaň. Ďalej nastavenie pomerov. Veď to bolo vo svete nezvyklé, pol na pol, našťastie, toto sme už zmenili. Také pravidlá podnikania, aké ste vy nastavili pre súkromné správcovské spoločnosti, boli pre nich bezprecedentné. Veď kto by nepodnikal bez akéhokoľvek rizika s maximálnymi garanciami štátu?! Hovorili ste, že vy máte patent na pravdu, na realitu a rozum. A realita je taká, že ak boli neplatiči v druhom pilieri, tak za týchto neplatičov všetky tieto nedoplatky platila Sociálna poisťovňa, ktorá si to následne vymáhala. Toto sú podľa vás rozumne, reálne nastavené pravidlá? Takto to môže nastaviť len hlupák. Alebo je to robené účelovo kvôli určitým subjektom... (Prerušenie vystúpenia časomerom.)
Paška, Pavol, predseda NR SR (2013-11-29):
(Hlasovanie.) 138 prítomných, 96 za, 1 proti, 39 sa zdržalo, 2 nehlasovali. Návrh sme schválili.
Blanár, Juraj, podpredseda NR SR (2023-05-18):
Ďakujem pánovi navrhovateľovi a prerušujem rokovanie o tomto bode. Pána spravodajcu poprosím, aby si presadol, pretože bude v druhom čítaní predkladať návrh poslancov Tomáša Lehotského, Jarmily Halgašovej, Vladimíry Marcinkovej, Branislava Gröhlinga a Mariána Viskupiča na vydanie zákona, ktorým sa dopĺňa zákon č. 396/2012 Z. z. o Fonde na podporu vzdelávania v znení neskorších predpisov. Je to parlamentná tlač 1456, spoločná správa č. 1456a. Udeľujem slovo pánovi poslancovi Lehotskému, ktorý za skupinu poslancov návrh uvedie, nech sa páči. (Rokovanie o návrhu poslancov Národnej rady Slovenskej republiky Tomáša Lehotského, Jarmily Halgašovej, Vladimíry Marcinkovej, Branislava Gröhlinga a Mariána Viskupiča na vydanie zákona, ktorým sa dopĺňa zákon č. 396/2012 Z. z. o Fonde na podporu vzdelávania v znení neskorších predpisov , tlač 1456.)
Hort, Milan, podpredseda NR SR (2010-10-20):
Ďakujem. Spýtam sa pána spravodajcu... Nie, nechce využiť právo záverečného slova, preto prerušujem rokovanie o tomto bode programu, hlasovanie bude nasledovať o 17.00 hodine. A teraz pokračujeme prvým čítaním o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona máte pod tlačou 123 a návrh na jeho pridelenie výborom na prerokovanie je v rozhodnutí č. 107. Dávam teraz slovo poslancovi Jozefovi Burianovi, aby návrh zákona uviedol. Pán poslanec, nech sa páči.
Choma, Igor, poslanec NR SR (2018-12-07):
Ďakujem pekne. Pán predsedajúci, dajte, prosím, hlasovať o bode 1 zo spoločnej správy s odporúčaním gestorského výboru schváliť.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 77 za návrh, 56 proti, 5 sa zdržalo. Národná rada vládny návrh zákona schválila. Poprosím teraz pána poslanca Jurčíka, aby z poverenia výboru pre hospodárstvo a výstavbu Národnej rade predložil návrhy hlasovaní k prerokovávanému vládnemu návrhu zákona o mierovom využívaní jadrovej energie, ktorý prerokovávame ako tlač 376. Pán poslanec, poprosím vás o návrh. (Hlasovanie o vládnom návrhu zákon, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 376.)
Fecko, Martin, poslanec NR SR (2018-03-14):
Ďakujem pekne, páni kolegovia, za vaše reakcie. Samozrejme, beriem, že je to tak, že nevie štát, ale nechce, hovorím jednoznačne, že nechce. Áno, všetky vlády tu boli, ja som nevynímajúc ani jednu, aj za Radičovej musím priznať, tam som dokonca v programovom vyhlásení vlády, to sa nikde nedostalo, pretože tam bolo tiež určité, v reštitučnom konaní určité čoro-moro, tak som to trošku opravil, aby to malo tú statočnú spravodlivosť. Takže nakoniec to bolo tak, jako sme možnože mysleli aj tí pracovníci pozemkových úradov. Samozrejme, že je to veľký rozsah. Pán Kotleba, takto, ľudia, ktorých sa to dotýka, si z tej mojej pasáže, aj mi niekedy volajú, že toto som pochopil, super, pozemkári vedia všetko, čo, o čom som hovoril, aj tí z nejakých tých katastrálnych úradov, pretože je to niekedy možno v hantýrke. Áno, ospravedlňujem sa, niekedy sme profesionálne deformovaní a potom zisťujeme, že keď poviete ROEP, ZRPS-ka, neviem čo, proste je to trošku ináč, takže dobre beriem. Pokúsim sa to potom rozčleniť, len, viete, máme limitovaný čas. Keby som tu mal dve hodiny, tak dve hodiny vám tu budem po bodoch rozoberať všetko, aby každý pochopil. Ale áno, beriem túto výtku. Každý sme nejako konštituovaný na tejto zemi, takže berte takto, že áno, budem sa snažiť to takto nejako skorigovať, aby každému to bolo jasné. Takže ďakujem veľmi pekne a budem apelovať, pokiaľ budem mať tú česť byť ďalej v nejakom tom parlamentnom našom zoskupení, aby každá vláda sa k tomuto musela raz vyjadriť a ukončiť to. Ďakujem veľmi pekne.
K. Tóthová, poslankyňa: (2004-09-22):
A myslím si, že pán minister by sa už mal prestať vo všetkých reláciách vyjadrovať, že ide o inú metodiku skúmania nezamestnanosti a že aj ich prepočty sú správne, pretože realita môže byť len jedna. A tá je, žiaľ, natoľko žalostná, že vysoká nezamestnanosť na Slovensku je žalostným stavom a nešťastím tohto národa. A mám ešte jednu otázku: Domyslel pán minister, akú by sme my mali nezamestnanosť na Slovensku, keby tí všetci absolventi vysokých škôl a stredných škôl, ktorí pracujú v zahraničí ako zdravotné sestry a pod., sa mali umiestniť na Slovensku? Ako výrazne by sa zvýšila naša nezamestnanosť? A je biedou, že z umu našich ľudí a investícií, ktoré sú dané do vzdelania týchto ľudí, vlastne berú ovocie v zahraničí. Čiže toto je ďalší moment, ktorý by mal dostať odraz aj v predloženej správe. (Potlesk.)
Suja, Miroslav, poslanec NR SR (2020-05-15):
Ďakujem za slovo, pán predsedajúci. Pán poslanec Susko, súhlasím s vami, čo ste povedal. Najdôležitejšia vec, ktorá tu je, je nedostatok času. Možnože kolegovia sú rýchlejší, rýchlejšie to pochopili, ale ako vidieť, v predchádzajúcom zákone Ústavný súd rozhodol ako rozhodol a ja si myslím, že toto je ten istý prípad, len v inej farbe. Takže súhlasím s vaším návrhom, aby sme v tomto ďalej nerokovali. A takisto mám problém, kto a ako bude nakladať so získanými údajmi, aká je tam kontrola? Takže ďakujem.
Jarjabek, Dušan, poslanec NR SR (2022-12-07):
Ďakujem veľmi pekne, pán predseda Národnej rady. Dámy a páni, pán predseda, poprosil by som ctenú snemovňu, aby preložila hlasovanie, to je tlač 1113, novela vysokoškolského zákona, z technických dôvodov na zajtra na jedenástu hodinu, ak by ste boli takí láskaví.
Goga, Ľudovít, poslanec NR SR (2022-02-08):
Ďakujem za slovo. Takisto si myslím, pani kolegyňa, že častokrát aj zo súkromnej sféry je záujem o rekonštrukciu v zachovaní kultúrnych pamiatok, ale ten systém, ktorý tu bol roky nastavený, tomu, to neumožňoval a v druhej veci by som sa chcel dotknúť tým termínom, tým 30-dňovým a lebo tak, či to bude 30, 60 dní, častokrát tie stavebné konania trvajú niekedy 2, 3, 4 roky, čo sa rozprávame so súkromnou sférou, takže myslím si, že tie na tých úradoch potom dodajme viacej ľudí, aby tie, aby tie procesy boli rýchlejšie, zapojme do toho viac digitalizáciu a s týmto všetkým, čo bolo navrhnuté, súhlasím. Ďakujem pekne.
Žiga, Peter, podpredseda NR SR (2024-05-14):
Ďalší vystupujúci, pani poslankyňa Kalmárová.
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 132 poslancov, za návrh hlasovalo 58, proti boli 2, zdržalo sa 72 poslancov. Konštatujem, že sme tento návrh zákona do druhého čítania neschválili. Teraz, prosím, asi sa ospravedlňujem, ale asi jeden bod som neuviedla, prosím pána poslanca z ústavnoprávneho výboru Miroslava Kadúca, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 1518, bod 63 schváleného programu). Nech sa páči, pán poslanec.
Glváč, Martin, podpredseda NR SR (2018-02-07):
Pán poslanec Petrák.
Žiga, Peter, podpredseda NR SR (2024-01-09):
Pán poslanec Prostredník.
M. Číž, podpredseda NR SR: (2007-12-05):
(Prestávka.) (Po prestávke.)
Bugár, Béla, podpredseda NR SR (2018-12-06):
Ďakujem. Predpokladám, že ani všeobecný súhlas netreba, lebo pán poslanec stiahol ten návrh. Takže, pán poslanec Petrák – procedurálny.
Bugár Béla, podpredseda NR SR (2018-10-23):
Nech sa páči, prezentujme sa a hlasujme o tomto návrhu pána poslanca Bublavého. (Hlasovanie.) Prítomných 133, za 81, proti 16, zdržalo sa 34, 2 nehlasovali. Návrh sme schválili. Nech sa páči.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 133 poslancov, za 132, zdržal sa 1. Uvedený návrh sme schválili.
Grendel, Gábor, podpredseda NR SR (2022-11-09):
Vyhlasujem rozpravu za skončenú. Želá si zaujať záverečné stanovisko pán minister? Áno. Nech sa páči.
Glváč, Martin, podpredseda NR SR (2019-06-19):
Ďakujem. Dávam slovo spoločnému spravodajcovi z výboru pre kultúru a médiá poslancovi Senkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Blanár, Juraj, podpredseda NR SR (2023-02-02):
V pohode, úplne v pohode, vydýchajte sa.
Grausová, Natália, poslankyňa NR SR (2018-06-12):
Ja ti ďakujem, pán kolega Mizík. Ja ešte k tým mimovládkam by som povedala, že my sme tu podali návrh, ktorý bol, aby mimovládne organizácie, ktoré sú financované zo zahraničia, aby boli zaviazané povinnosťou uvádzať zdroj svojich financií, kto ich platí, kto ich financuje. Nikto z poslancov SMER-u za tento návrh nezahlasoval. Takže je tu naozaj, je to schizofrénia. A to, čo váš pán poslanec jeden, neviem, ako sa volá, Buček alebo ako, hovoril, tie mimovládky tam hrajú úlohu, v tomto, v tomto návrhu zákona. Znova prosím, pani ministerka, stiahnite, prosím, váš zákon.
P. Paška, predseda NR SR: (2007-12-04):
(Hlasovanie.) 145 prítomných, 61 za, 67 proti, 16 sa zdržalo, 1 nehlasoval. Návrh sme neprijali.
M. Číž, podpredseda NR SR: (2006-08-04):
(Hlasovanie.) Prítomných 127, za 55, proti 71, zdržal sa 1, nehlasovalo 0. Konštatujem, že návrh pána poslanca Novotného sme neprijali. Nech sa páči, pán spravodajca.
Suja, Miroslav, poslanec NR SR (2021-03-16):
Pán predseda, ďakujem za slovo. Vážení kolegovia, kolegyne, neviem, či si niektorí pamätáte, bolo nás tu veľmi málo, presne som vystupoval k tomuto zákonu, bol tu minister a hovoril som slová, ktoré teraz pri vrátení tohto zákona použila aj pani prezidentka. Aj napriek jej výzve, aby sme nezneužívali skrátené legislatívne konanie, iba v nevyhnutných prípadoch, aj napriek tomu vláda sústavne do Národnej rady predkladá zákony, ktoré nemajú čo robiť v skrátenom legislatívnom konaní. Sústavne vláda toto zneužíva. A, vážení kolegovia, koaliční poslanci, to neni chyba vlády, ale vás, lebo vy jej toto umožňujete. Vy umožňujete vláde, aby zneužívala tento systém. Som veľmi spokojný, aj keď zbytočne strácame čas, že sa naplnili moje slová, keď som vyzýval prezidentku, aby tento zákon nepodpísala a vrátila ho naspäť, pretože toto nepatrí isto do skráteného legislatívneho konania. Nespĺňa žiadne podmienky. Obhajovať sa tým, že vzniknú škody veľkého rozsahu, keď nestihnete do 60 dní vybrať pokuty, je absolútny nonsens, vážení kolegovia! Všetky okolité štáty to stihnú, len top slovenská vláda nie. Zneužije koronu a podsunie zákon, ktorý absolútne tu nemal čo robiť, a vyhne sa medzirezortnému pripomienkovému konaniu. Lebo 60 dní je bohove málo, a preto vznikajú takéto škody. Keď nestihneme proces udeľovania pokút ošetriť, tak asi niekde je chyba, keď sa porovnáme aj s ostatnými štátmi. Tak asi bude chyba v tej dokonalej vláde, ktorá tu nikdy nebola, ktorá prišla taká prvá teraz a je tá top. A vy, vážení koaliční partneri alebo kolegovia, tú vládu v tomto podporujete. Dávate hlavu dolu a je vám jedno, stláčate ako na gombičke gombíky a zbytočne to zneužívame a zabíjame čas. Presne som vám toto hovoril, že zneužívame skrátené legislatívne konanie. A prišlo na moje slová. A ste sa mi tu vysmievali. A teraz tu sedíte ticho. No skúste zareagovať a vysvetliť mi to, že áno, ja som sa mýlil, áno, prezidentka sa mýli a vy ste tí správni a táto vláda je tá správna, čo vidíme v médiách, a takéto zákony potrebujeme. Hoci veľa z vás toto kritizuje. Ja by som bol rád, keby ste teraz na mňa faktickou zareagovali, vysvetlili mi to. Aká je tá prezidentka neschopná, že sa mýli, aký je Suja neschopný, že sa mýli, keď vám toto pred mesiacom hovoril. Budem rád za vaše faktické poznámky. Ďakujem.
Přidal, Alojz, poslanec NR SR (2011-09-06):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre verejnú správu a regionálny rozvoj. A ďalej aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Blaha, Ľuboš, podpredseda NR SR (2024-01-16):
Pani poslankyňa Mária Kolíková.
Hrnčiar, Andrej, podpredseda NR SR (2017-06-21):
Pán poslanec Kamenický.
Paška, Pavol, predseda NR SR (2014-04-01):
V čom je problém? Že nie je predkladateľ? Vy ste predkladateľka? Dobre, ja tu budem, choďte. (Rokovanie o návrhu poslancov Národnej rady Slovenskej republiky Ľudovíta Kaníka, Júliusa Brocku, Jozefa Mihála a Eriky Jurinovej na vydanie ústavného zákona o ochrane starobných dôchodkov , tlač 909.)
Pellegrini, Peter, predseda NR SR (2024-01-24):
Pán poslanec Pročko.
Susko, Boris, poslanec NR SR (2015-05-14):
Ďakujem, pani predsedajúca, za slovo. Pán poslanec Hlina, ako riešite tu nejaké katastrofické scenáre, ktoré by mohli vzniknúť ad absurdum. A účelom tohto zákona alebo tohto návrhu je úplne niečo iné. A to je prioritne evidencia takýchto zbraní za účelom evidencie ich ďalšieho predaja najmä do zahraničia. A toto má celý tento návrh riešiť prioritne. Ďakujem pekne za slovo.
Hrušovský, Pavol, podpredseda NR SR (2010-10-12):
Panie poslankyne, páni poslanci, prerušujem rokovanie o tomto bode programu. Ďakujem pánovi spoločnému spravodajcovi a pánovi navrhovateľovi. Pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon o spotrebnej dani z tabakových výrobkov. Prosím pána podpredsedu vlády a ministra financií, aby návrh odôvodnil. (Rokovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 97.)
Figeľ, Ján, podpredseda NR SR (2015-06-16):
Ďakujem pekne. Vyhlasujem týmto všeobecnú rozpravu za skončenú. Pán navrhovateľ, pán minister, chcete sa vyjadriť? Nech sa páči.
Krajkovič, Mikuláš, poslanec NR SR (2018-03-14):
Teraz pristúpime k hlasovaniu o pozmeňujúcom návrhu pána poslanca Fecka, pozmeňujúcom č. 2.
Blanár, Juraj, poslanec NR SR (2012-07-24):
Pán minister, ja plne súhlasím s vašimi slovami. A čudujem sa tým, ktorí napriek nedostatku argumentov sa snažia bojovať proti zavedeniu konečne systémového riešenia kvality v strednom vzdelávaní, lebo o tom to je. Ak tu ponecháme dvojkoľajnosť, to znamená, že tu budú súkromné školy a cirkevné, ktoré si tu môžu robiť vzdelávanie podľa svojich predstáv, bez náväznosti na nejakú stratégiu nejakým spôsobom pre všetky tie organizácie, ktoré majú do toho čo povedať, s cieľom, aby ten absolvent neskončil na úrade práce, ale aby skončil tam, kde ten trh ho dokáže zamestnať, tak potom tu nemôžeme nič iné urobiť, lebo filozofia tých, ktorí to kritizujú, je taká, že, nech sa páči, tuto mi štát musí zaplatiť, ale nestaraj sa, čo ja robím, a tí ostatní, ktorí zo štátu sú platení a sú verejní, tak tí už musia robiť to, čo je podľa zákona, ale vy nám do toho nič nerozprávajte. Práve to, čo navrhujete, pán minister, je to, že sa tu konečne zjednotí koncepcia. Jednoducho ak máme v tom kraji robiť nejakú koncepciu vzdelávania, do toho musia byť zapojené aj súkromné školy. Tá stratégia musí byť pre všetkých rovnaká, pretože potom frustrujeme všetky deti, ktoré chodia do škôl, ktoré nemajú šancu, aby mohli byť zamestnané. A práve tá koncepcia má o tom hovoriť. A spochybňovať volený orgán na samosprávnom kraji, naviac, trojpätinovú väčšinu, pretože všeobecne záväzné nariadenie sa prijíma trojpätinovou väčšinou, je len práve možno účelové zneužívanie toho, že niekto je v opozícii a nemôže možno nejakým iným spôsobom to riešiť. Ja si nepamätám na žiadnu zatiaľ súkromnú školu, pán minister, ktorá by bola zrušená. Ak ju ruší, jedine to robí samospráva, lebo nič jej iné neostáva.
P. Hrušovský, predseda NR SR: (2004-10-26):
(Hlasovanie.) 135 prítomných, 105 za, 29 sa zdržalo, 1 nehlasoval. Národná rada vládny návrh zákona o spotrebnej dani z vína schválila. Poprosím pána poslanca Mikuša, aby z poverenia výboru pre financie, rozpočet a menu uvádzal hlasovania k prerokúvanému vládnemu návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. Nech sa páči, pán poslanec.
Kollár, Boris, predseda NR SR (2021-06-17):
Pán poslanec, ďakujem za uvedenie procedurálneho. Musím konštatovať, že asi máte pravdu. Musia si to vyriešiť na výbore, ale musím konštatovať rovnako to, že ten procedurálny návrh neprešiel, takže aj tak to nemení vôbec nič na veci. Bolo by dobré, keby ste si to na výbore potom vyriešili. Nech sa páči, pán poslanec Žiak, s procedurálnym návrhom.
Danko, Andrej, predseda NR SR (2019-05-15):
Pán poslanec, ospravedlňujem sa, je 12.00 hodín. Prerušujem rokovanie schôdze, pokračujeme poobede. (Prerušenie rokovania o 12.00 hodine.) (Pokračovanie rokovania o 14.00 hodine.)
Figeľ, Ján, podpredseda NR SR (2013-10-22):
Tým sme ukončili písomne..., časť rozpravy na báze písomných prihlášok. Teraz sa chcem spýtať na ústnu. Kto sa hlási do rozpravy ústne? Pätica pánov a dám alebo dám a pánov, poslancov. Končím možnosť. Nech sa páči, prvá v poradí je Magdaléna Vášáryová.
P. Hrušovský, predseda NR SR: (2005-10-27):
I. Hopta, poslanec: Pán predseda, ja chcem skôr reagovať na atmosféru, v akej prednášal svoj diskusný príspevok poslanec Fajnor. Rokujeme o vymenovaní sudcu Ústavného súdu alebo návrhu na toto vymenovanie a, žiaľ, atmosféra mi pripomínala, ako keby sme boli niekde v „bordeli“. Ja si myslím, že aj „bordelmama“ by si dokázala urobiť väčší poriadok. Ďakujem.
Laurenčík, Milan, podpredseda NR SR (2021-02-24):
Poprosím vás, môžete reagovať na predrečníka.